Document ID: /roh_data/filtered/fineweb-2-filterrobots_roh.jsonl.gz/69090

Avant dus onns ha Alex Fiva gudagnà la medaglia d’aur als campiunadis mundials. Da las cursas che han lieu a Bakuriani a Georgia, sto el desister. Era ses collega da team Ryan Regez è sa blessà ed uschia ha l’equipa svizra avant sai ina greva stagiun. Dentant è Alex Fiva optimistic, cun quai che avant dus onns na avess nagin pensà ch’el vegniss campiun mundial.
Jau sun anc en il chat da gruppas ed auda tut, cler fai mal che jau na poss esser là.
El di ch’el provia in’autra giada da defender la victoria. Alex Fiva ha numnadamain spert decidì d'ir vinavant culs skis. Suenter la blessura è el sa decis da sa laschar operar e da dar tut per rivar puspè sin pista. Quests campiunadis sto el dentant persequitar da chasa.